stanford-oval/wikipedia huggingface dataset:
Patrick McNally

Patrick "Paddy" McNally (s. 20. joulukuuta 1937) on Sveitsiläinen Formula 1:sten taustavaikuttaja.
Hän sai ensikosketuksensa moottoriurheiluun toimiessaan GP toimittajana Autosport-lehdessä, mutta parin vuoden jälkeen hän päätti siirtyä F1:sten kaupalliselle puolelle. Hän päätyi lopulta Marlboron markkinointiosastolle. Tätä kautta hän tapasi Bernie Ecclestonen ja alkoi pian myymään mainostilaa ratojen varsilta.
1984 McNally aloitti tuottoisan Paddock Club -toiminnan, joka kasvoi miljoonaluokan liiketoiminnaksi. Hänen yhtiönsä Allsport Management sijaitsee Genevessä, Sveitsissä.
Vauhdin Maailman julkaisema F1 Maailma kertoi McNallyn omaisuuden olleen vuoden 2007 alussa n. 780 miljoonaa euroa, joka teki hänestä F1 varikon neljänneksi varakkaimman henkilön, Dietrich Mateschitzin, Bernie Ecclestonen ja Mansour Ojjehin jälkeen.
McNally nousi Britanniassa tunnetuksi ollessaan Sarah Fergusonin poikaystävä, ennen kuin Ferguson avioitui prinssi Andrew´n kanssa.
Aiheesta muualla

Grandprix.com
Paddock Clubin sivut
Palilalia

Palilalia on pakonomainen omien sanojen tai lauseiden toistohäiriö. Se on oireena arviolta 6–15 prosentilla Touretten oireyhtymästä kärsivistä.
Palilaliasta voidaan puhua sellaisen henkilön kohdalla, jolla muutoin on sujuva puhekyky.
Muita Touretteen liittyviä tyypillisiä puheoireita ovat muun muassa ekolalia (muiden sanojen pakonomainen toistelu) ja koprolalia (pakonomainen kiroilun tarve).
Patrick McGoohan

| Patrick McGoohan |
| --- | --- |

Henkilötiedot
Koko nimi:  Patrick Joseph McGoohan
Syntynyt: 19. maaliskuuta 1928 Astoria, Queens, New York, Yhdysvallat
Kuollut: 13. tammikuuta 2009 (80 vuotta) Santa Monica, Kalifornia
Näyttelijä
Taiteilijanimet:  Paddy Fitz Josef Serf
Aktiivisena:  1955–2002
Merkittävät roolit:  Numero 6 (Saarroksissa) Vankilanjohtaja Warden (Pako Alcatrazista)   Murhaaja (Useissa Columbo -televisioelokuvissa)
Palkinnot
 Emmy (1975, 1990) BAFTA (1960) 
Aiheesta muualla
IMDb 
Elonet
Patrick Joseph McGoohan (19. maaliskuuta 1928 Astoria, Queens, New York – 13. tammikuuta 2009 Santa Monica, Kalifornia) oli yhdysvaltalaissyntyinen irlantilainen näyttelijä. Hän tuli 1960-luvulla tunnetuksi televisiosarjoista Vaarojen mies ja Saarroksissa. McGoohanin mieleenpainuvia rooleja elokuvissa ovat muun muassa Pako Alcatrazista (1979), Braveheart – taipumaton (1995) ja John Grishamin romaaniin perustuva On aika tappaa (1996). McGoohan palkittiin kahdella Emmy-palkinnolla vuosina 1975 ja 1990 rooleistaan televisiosarja Columbossa.
McGoohan oli vuodesta 1951 naimisissa Joan Drummondin kanssa, ja heillä oli kolme lasta.
McGoohan oli Peter Falkin läheinen ystävä, jonka vastanäyttelijänä hän toimikin peräti neljässä Columbo-televisioelokuvassa, joista kaksi roolisuoritusta palkittiin Emmyllä vuosina 1975 ja 1990. Hän myös ohjasi joitakin jaksoja.
McGoohan lainasi äänensä televisiosarja Simpsoneiden jaksoon Homerin kotisivu (The Computer Wore Menace Shoes), joka parodioi hänen tähdittämäänsä sarjaa Saarroksissa.
McGoohan menehtyi sairaalassa Santa Monicassa, Kaliforniassa lyhyen sairauden jälkeen.
Aiheesta muualla

Patrick McGoohanin muistokirjoitus Helsingin Sanomissa (tilaajille)
Patrick McGoohan Internet Movie Databasessa. (englanniksi)
Patrick McGoohan Elonetissä.
Patrick McGoohan Find a Gravessa (ranskaksi)
Orio al Serion lentoasema

Orio al Serion lentoasema (ital. Aeroporto di Bergamo-Orio al Serio) (IATA: BGY, ICAO: LIME) on kansainvälinen lentoasema Italiassa, viisi kilometriä Bergamosta lounaaseen ja 45 kilometriä Milanosta itään.
Lentoasema palvelee lähinnä halpalentoliikennettä, jossa se usein tunnetaan Milano-Bergamon lentoasemana. Vuonna 2011 lentoaseman kautta kulki 8 419 948 matkustajaa ja siten se on yksi tärkeimmistä halpalentoliikenteen kentistä Italiassa. Yhdessä Malpensan kansainvälisen lentoaseman ja Linaten lentoaseman kanssa se muodostaa Milanon kolme lentoasemaa.
Lentoyhtiöt ja kohteet

Aerocondor (Elba)
Albatros Airways (Tirana)
Alitalia (Rooma-Leonardo da Vinci)
Aviogenex (Belgrad)
Blue Air (Bukarest-Băneasa)
Blue Panorama (Mombasa)
Brussels Airlines (Bryssel)
Carpatair (Timişoara)
Jet2.com (Belfast-International, Edinburgh, Leeds/Bradford, Manchester)
Meridiana (Cagliari, Olbia)
MyAir (Bari, Brindisi, Bordeaux, Bukarest, Casablanca, Catania, Istanbul-Sabiha Gökçen, Lampedusa, Lille, Madrid, Marrakesh, Metz-Nancy, Napoli, Palermo, Reggio Calabria, Sofia, Tirana)
Nouvelair (Djerba, Monastir)
MyTravel Airways (Belfast, Lontoo-Gatwick, Manchester)
Ryanair (Bratislava, Bryssel-Charleroi, Dublin, East Midlands, Eindhoven, Girona, Glasgow-Prestwick, Granada, Hahn, Krakova, Lappeenranta, Liverpool, Lontoo-Luton, Lontoo-Stansted, Lyypekki, Newcastle, Oslo-Torp, Pariisi-Beauvais, Rooma-Ciampino, Shannon, Sevilla, Tampere-Pirkkala, Tukholma-Skavsta, Valencia, Valladolid, Wroclaw, Zaragoza)
Sterling Airlines (Kööpenhamina, Oslo)
transavia.com (Amsterdam)
TUIfly (Hannover, Leipzig/Halle, Stuttgart)
Wizz Air (Katowice)
Lentoyhtiöt ja kohteet > Rahtiyhtiöt

DHL (Ancona, Ateena, Belgrad, Bologna, Bukarest, Budapest, Bryssel, Köln/Bonn, East Midlands, Edinburgh, Geneve, Lipsia, Ljubljana, Pariisi-Charles de Gaulle, Pisa, Sofia, Tel Aviv, Treviso, Zagreb)
Aiheesta muualla

Kuvia tai muita tiedostoja aiheesta Orio al Serion lentoasema Wikimedia Commonsissa
Viralliset sivut(italiaksi) (Arkistoitu – Internet Archive)
ASA Handling (Arkistoitu – Internet Archive)
Hotels and B&B near the airport (Arkistoitu – Internet Archive)
Patrick Miller

Patrick Miller (1730–1815) oli skotlantilainen pankkiiri ja Carron Company -nimisen rautaruukin osakkeenomistaja sekä innostunut ase- ja laivatekniikan kokeilija. Laivatekniikassa hänen kiinnostuksensa kohteena olivat myös kaksi- ja kolmirunkoiset huvialukset, joiden runkojen väliin oli asennettu kammella pyöritettävä siipiratas. Miller syntyi Dalswintonin kylässä hieman pohjoiseen Dumfriesistä.
Miller yritti herättää useiden Euroopan maiden laivastojen kiinnostusta erikoissota-alustaan kohtaan, mutta vain Ruotsin laivasto osoitti jotakin kiinnostusta. Fredrik af Chapman kutsui alusta englantilaiseksi ”merimöröksi”. Ruotsin kuningas Kustaa III lähetti Millerille kiitokseksi itse aluksesta ruotsalaisia lantun siemeniä hienossa nuuskarasiassa, joka nykyään löytyy Victoria ja Albert museosta Lontoossa.
Millerin lasten opettaja James Taylor ehdotti Millerille, että tämän veneissä voitaisiin kokeilla höyrykonetta. Nähtyään insinööri William Symingtonin tekemän esitteen keksimästään höyrykoneesta vaunussa, Miller pyysi Symingtonin rakentamaan kyseisen höyrykoneversion käyttömekanismeineen kaksirunkoiseen siipirattaalla varustettuun huvialukseen. Sitä kokeiltiin onnistuneesti Millerin talon lähellä Dalswinton Loch -järvellä 14. lokakuuta 1788. Seuraavana vuonna isompi höyrykone sovitettiin 10 metriä pitkään kaksirunkoiseen alukseen, jota kokeiltiin Forthin–Clyden kanavalla. Siipiratas repesi 2. joulukuuta testeittä, mutta alkuvaikeuksien jälkeen alus kulki 26. ja 27. joulukuuta 1789 jonkin matkaa kanaalissa yli 10 km/h nopeudella. Miller oli valittanut kehittämisen kustannuksista, eikä hän ollut tyytyväinen Symingtonin höyrykoneeseen ja lopetti projektin. Kymmenen vuotta myöhemmin lordi Dundas käynnisti Symingtonin työn uudelleen, mikä johti kuuluisaan Charlotte Dundas -nimiseen siipiratasalukseen.
Aiheesta muualla

Tästä höyrykone-sivustosta löytyy kuva Millerin ja Symingtonin aluksesta (Arkistoitu – Internet Archive)
Olympoksen sankarit

| Olympoksen sankarit> The Heroes of Olympos.Alkuperäisteos |
| --- | --- |
Kirjailija:  Rick Riordan
Kieli:  englanti
Genre:  fantasia, lasten- ja nuortenkirjallisuus
Kustantaja:  Disney Hyperion (US) Penguin Books/Puffin
Julkaistu:  2010-2014
Suomennos
Suomentaja:  Ilkka Rekiaro
Kustantaja:  Otava
Julkaistu:  2011–2015

Löydä lisää kirjojaKirjallisuuden teemasivulta
Olympoksen sankarit on Rick Riordanin kirjoittama viisiosainen fantasiakirjasarja. Kirjat kertovat konfliktista kreikkalaisten puolijumalien, roomalaisten puolijumalien ja maaemo Gaian välillä. Sarja on jatkoa Percy Jacksonille, joka kuvailee nykyaikaisten kreikkalaisten puolijumalien elämää. Rick Riordan esitteli Olympoksen sankareissa roomalaisen mytologian ja useita uusia hahmoja. Ensimmäinen osa, Eksynyt sankari, julkaistiin 12. lokakuuta 2010 ja viimeinen osa, Olympoksen veri julkaistiin 7. lokakuuta 2014 .
Kirjat > Eksynyt sankari

Romaani alkaa Jason Gracen, Piper McLeanin ja Leo Valdezin esittelemisellä. He ovat äskettäin löydettyjä puolijumalia, jotka matkustavat Puoliveristen leiriin. Vastauksena profetiaan, he lähtevät etsintäretkelle estämään jättiläisten kuningas Porfyrionin paluu ja pelastamaan Piperin isä, jota kidutetaan toisen jättiläisen, Enkeladoksen (Leo kutsuu häntä Enchiladaksi) toimesta. Muistinmetetyksestä kärsivä Jason alkaa myös muistaa hänen menneisyytensä kirjaa pitkin - mikä tärkeintä, hän tulee roomalaisesta leiristä puolijumalille, nimeltään Jupiterin leiri. Puoliveristen leiri pyrkii etsimään tämän toisen leirin saadaakseen liittolaisia ​​taistelemaan Gaiaa vastaan ja etsimään kadonneen Percy Jacksonin.
Kirjat > Merenjumalan poika

Tarina alkaa muistinsa menettäneen Percy Jacksonin löytäessä Juppiterin leiri ja tavatessa useita roomalaisia puolijumalia. Marssin annettua profetia, Percy ja hänen uudet ystävänsä Hazel Levesque ja Frank Zhang lähtevät Alaskaan pysäyttämään gigantti Alkyone ja vapauttamaan kuoleman jumala Thanatos. Ryhmän suoritettua tehtävänsä, he palaavat Juppiterin leiriin puolustamaan sitä gigantti Polybotekselta ja hänen armeijaltaan. Leiriläisten torjuttua hyökkäys, he näkevät kreikkalaisten rakentaman lentävän laivan, Argo II:n.
Kirjat > Athenen merkki

Argo II:n vahingossa ammuttua Juppiterin leiriä, Seitsemän Ennustuksen seitsemän puolijumalaa- Percy Jackson, Annabeth Chase, Hazel Levesque, Frank Zhang, Jason Grace, Piper McLean ja Leo Valdez -pakenevat vihaisia roomalaisia. He matkaavat Roomaan. Annabethilla on äidiltään saama tehtävä. Hänen täytyy etsiä Athene Parthenos. Puolijumalat kuulevat, että Aloadit ovat kaapanneet Nico di Angelo, hänen yrittäessä löytää Tartaroksesta Kuoleman ovea. He menevät pelastamaan Nicon. He onnistuvat molemmissa, mutta Annabeth ja Percy putoavat Tartarokseen.
Kirjat > Haadeksen talo

Tartaroksessa Annabeth ja Percy kulkevat Bobiksi nimetyn Iapetos-jättiläisen avustuksella Kuoleman ovelle päästäkseen kuolevaisten maailmaan ja estääkseen hirviöitä palaamasta maan pinnalle. Muut puolijumalat matkaavat Kuoleman oven toiselle puolelle auttaakseen heitä.
Kirjat > Olympoksen veri

Seitsemän puolijumalaa matkaavat Ateenan estääkseen Giganttien suunnitelmat. Reyna, Nico ja koutsi Hedge kuljettavat Athene Parthenos -patsasta Puoliveristen leirille, jonne roomalaiset valmistautuvat hyökkäämään.
Hahmot

Jason Grace - 15-vuotias Juppiterin poika, joka osaa lentää, ohjata tuulta ja luoda salamoita. Hän oli preettori ennen kuin Hera pyyhki hänen muistinsa ja lähetti Puoliveristen leirille.
Piper McLean - 15-vuotias Afroditen tytär, joka osaa lumopuhua.
Leo Valdez - 15-vuotias Hefaistoksen poika, joka osaa hallita tulta ja on taitava rakentamaan. Hän korjasi mekaanisen lohikäärme Festuksen.
Annabeth Chase - 17-vuotias Athenen tytär, joka on älykäs ja taitava arkkitehtuurissa.
Percy Jackson - 17-vuotias Poseidonin poika, joka osaa hallita vettä. Hän on Percy Jackson -kirjasarjan päähenkilö.
Frank Zhang - 16-vuotias Marsin poika ja Poseidonin kaukainen jälkeläinen. Hän on taitava jousiampuja ja osaa muuttua eläimiksi.
Hazel Levesque - 13-vuotias Plutonin tytär. Hän alun perin eli 1940-luvulla ja kuoli pysäyttäkseen Alkeanoksen, mutta Nico di Angelo toi hänet takaisin kuolleista. Hazel pystyy ohjaamaan arvometalleja, suunnistamaan maan alla ja muokkaamaan sumua.
Aiheesta muualla

The Heroes of Olympus series site from publisher Disney (readriordan.com)
Rick Riordan Myth Master at publisher Penguin Books (UK)
MotoGP-kausi 2012

MotoGP-kausi 2012 oli historian 64. MotoGP-kausi.
Kilpailukalenteri

| Nro | Päivämäärä | Kilpailu | Rata | MotoGP -voittaja | Moto2-voittaja | Moto3-voittaja | Raportti |
| --- | --- | --- | --- | --- | --- | --- | --- |
| 1 | 8. huhtikuuta |  Qatarin Grand Prix (iltakisa) | Losail International Circuit |  Jorge Lorenzo |  Marc Márquez |  Maverick Viñales | Raportti |
| 2 | 29. huhtikuuta |  Espanjan Grand Prix | Circuito Permanente de Jerez |  Casey Stoner |  Pol Espargaró |  Romano Fenati | Raportti |
| 3 | 6. toukokuuta |  Portugalin Grand Prix | Autódromo do Estoril |  Casey Stoner |  Marc Márquez |  Sandro Cortese | Raportti |
| 4 | 20. toukokuuta |  Ranskan Grand Prix | Le Mans Bugatti Circuit |  Jorge Lorenzo |  Thomas Lüthi |  Louis Rossi | Raportti |
| 5 | 3. kesäkuuta |  Katalonian Grand Prix | Circuit de Catalunya |  Jorge Lorenzo |  Andrea Iannone |  Maverick Viñales | Raportti |
| 6 | 17. kesäkuuta |  Britannian Grand Prix | Silverstone |  Jorge Lorenzo |  Pol Espargaró |  Maverick Viñales | Raportti |
| 7 | 30. kesäkuuta |  Hollannin TT-ajot | TT Circuit Assen |  Casey Stoner |  Marc Márquez |  Maverick Viñales | Raportti |
| 8 | 8. heinäkuuta |  Saksan Grand Prix | Sachsenring |  Dani Pedrosa |  Marc Márquez |  Sandro Cortese | Raportti |
| 9 | 15. heinäkuuta |  Italian Grand Prix | Mugello Circuit |  Jorge Lorenzo |  Andrea Iannone |  Maverick Viñales | Raportti |
| 10 | 29. heinäkuuta |  Yhdysvaltain Grand Prix | Mazda Raceway Laguna Seca |  Casey Stoner | Vain MotoGP-luokka | Vain MotoGP-luokka | Raportti |
| 11 | 19. elokuuta |  Indianapolisin Grand Prix | Indianapolis Motor Speedway |  Dani Pedrosa |  Marc Márquez |  Luis Salom | Raportti |
| 12 | 26. elokuuta |  Tšekin Grand Prix | Masaryk Circuit |  Dani Pedrosa |  Marc Márquez |  Jonas Folger | Raportti |
| 13 | 16. syyskuuta |  San Marinon Grand Prix | Mugello Circuit |  Jorge Lorenzo |  Marc Márquez |  Sandro Cortese | Raportti |
| 14 | 30. syyskuuta |  Aragoniain Grand Prix | Ciudad del Motor de Aragón |  Dani Pedrosa |  Pol Espargaró |  Luis Salom | Raportti |
| 15 | 14. lokakuuta |  Japanin Grand Prix | Twin Ring Motegi |  Dani Pedrosa |  Marc Márquez |  Danny Kent | Raportti |
| 16 | 21. lokakuuta |  Malesian Grand Prix | Sepang International Circuit |  Dani Pedrosa |  Alex de Angelis |  Sandro Cortese | Raportti |
| 17 | 28. lokakuuta |  Australian Grand Prix | Phillip Island Grand Prix Circuit |  Casey Stoner |  Pol Espargaró |  Sandro Cortese | Raportti |
| 18 | 11. marraskuuta |  Valencian Grand Prix | Circuit Ricardo Tormo |  Dani Pedrosa |  Marc Márquez |  Danny Kent | Raportti |
Operaatio Chastise

Möhnen murtunut pato päivää operaatio Chastisen jälkeen.
Operaatio Chastisen aikana osittain tuhottu Ederin pato Saksassa. Kuva vuodelta 2004.
Operaatio Chastise oli toisen maailmansodan aikana toukokuun 16.–17. päivän välisenä yönä 1943 pommikoneilla toteutettu hyökkäys kolmea natsi-Saksan patoa vastaan.  Operaation tarkoituksena oli tuhota Ederin pato, Sorpen pato ja Möhnen pato. Listerin ja Ennerpen padot olivat toissijaisina kohteina. Pommitustehtävä onnistui, vaikka Sorpen pato jäi ehjäksi. Suurimmat patojen murtumisesta aiheutuneet vahingot korjattiin nopeasti aiheutuneen tulvan jälkeen. Suurin fyysinen pidempiaikainen vaikutus oli viljavan maan ja karjan tuhoutuminen, mutta moraaliset vaikutukset olivat merkittäviä.
Operaation syyt ja taustat > Ensimmäiset suunnitelmat patojen tuhoamiseksi

Jo vuonna 1937 Britannian ilmavoimat oli kiinnostunut Ruhrin teollisuusalueen patojen tuhoamisesta. Tuhoamalla padot Britannian ilmavoimat päätteli voivansa lamaannuttaa suuren osan Saksan sotateollisuudesta, joka oli hyvin riippuvainen patojensa tuottamasta energiasta. Operaatiota ei kuitenkaan ollut vielä siihen aikaan mahdollista, koska valtavien patojen tuhoaminen olisi vaatinut valtavat määrät räjähdysainetta, jonka kuljettaminen padolle olisi ollut lähes mahdotonta. Patoja ei siis voinut tuhota perinteisillä aseilla tai menetelmillä, minkä vuoksi suunnitelman toteuttaminen ei edennyt. Lisäksi siihen aikaan oli rauha.
Ruhrin alueella vuonna 1939 ylipormestari Dillgardt huomasi patojen olevan mahdollinen strateginen maali. Häneen oli tehnyt vaikutuksen Camille Rougeronin teos nimeltä Pommien kirous, jossa tätä mahdollisuutta oli pohdittu. Dillgardt arvioi oikein, että mahdollinen pommitus tehtäisiin toukokuussa, jolloin veden pinta olisi korkeimmillaan.
Dillgardt kirjoitti useita kertoja Saksan asevoimille vaatien ilmatorjuntatykistöä, torpedoverkkoja, sulkupalloja ja savutuslaitteita. Huolta ei otettu vakavasti, vaikka alueelle sijoitettiin tilapäisesti joitakin ilmatorjuntatykkejä hänen rauhoittamisekseen. Lopulta tuntemattomaksi jäänyt kenraali lähetti jyrkän vastauksen, jossa totesi peitetysti ”jatkuvan veden korkeuden ilmoittamisen tarpeettomaksi”. Padoille sijoitettiin muodollisesti muutamia 20 mm:n tykkejä.
Operaation syyt ja taustat > Barnes Wallisin uudentyyppiset pommit

Ilma-alusten ja lentokoneiden suunnittelija Barnes Wallis laati vuonna 1941 117 sivua käsittävän muistion natsi-Saksan sodankäymisen vaikeuttamisesta. Hänen päätelmiensä mukaan Saksan koko sodankäynti pohjautui ensisijaisesti teollisuuteen, joka taas pohjautui luonnonvoimien hyödyntämiseen. Wallisin mukaan oli tärkeää päästä hyökkäämään jo ketjun ensimmäistä lenkkiä, luonnonvoimien hyödyntämistä, vastaan. Britannian ilmavoimilta puuttui kuitenkin pommityyppi, jolla pystyttäisiin iskemään patoja tai kaivoksia vastaan, joten kenraalikunta näki Wallisin suunnitelmat epärealistisina.
Vuonna 1942 Wallis sai ajatuksen uudentyyppisestä pommista, jolla olisi mahdollisuus tuhota massiivisia patoja. Perusajatuksena oli se, että aivan kiinni padon betoniseinässä räjähtävä pommi voi olla selvästi pienempi kuin kauempana räjähtävä. Edelleen hän havaitsi, että lähellä patoa veteen uppoava pommi lähestyy vajotessaan patoa. Ratkaisuksi pommin pudottamiseen lähelle patoa muodostui pudotus tarkalta korkeudelta ja etäisyydeltä. Lieriömäinen pommi saatettaisiin pyörivään liikkeeseen jolloin se kimpoaisi veden pinnalla muutaman kerran hidastuen ja vajoten juuri ennen patomuuria. Mikäli korkeus ja etäisyys eivät ole tarkkoja, pommi joko uppoaa liian aikaisin tehottomana tai törmää patoon juuri lentokoneen ollessa sen yläpuolella.
Wallisin ideaa ei otettu innolla vastaan, vaan siihen suhtauduttiin epäilevästi ja Pommitusilmavoimien päällikkö Arthur Harris epäilikin, että Wallisin suunnittelemat pommit voitaisiin rakentaa vasta sodan loputtua. Wallis onnistui kuitenkin seuraavan vuoden aikana vakuuttamaan sotilasjohdon pommiensa realistisuudesta ja tarpeellisuudesta, minkä vuoksi varsinainen kehittelytyö saatettiin aloittaa. Testeissä Wallisin pommit toimivat hyvin, ja vuonna 1943 Britannian ilmavoimat perusti operaatiota varten aivan uuden yksikön, 617. laivueen.
Pudotuskorkeuden havaitseminen ratkaistiin valoilla jotka oli asennettu kulmaan siten, että niiden valokuviot yhdistyivät koneen lentäessä oikeassa korkeudessa. Etäisyys määriteltiin kuvissa näkyvien padon tornien avulla. Tornit ja niitä kohti lentävä pommittaja muodostivat kolmion. Tämän kolmion avulla voitiin laskea etäisyys ja rakentaa yksinkertainen tähtäin joka näytti milloin tornien näennäinen välimatka toisistaan on oikea suhteessa pommittajaan, jolloin se olisi oikealla etäisyydellä pommin pudottamiseksi. Kokeissa oikeaksi nopeudeksi pääteltiin 350 km/h ja korkeudeksi 20 metriä.
Patojen tuhoaminen

Toukokuun 17. päivää edeltävänä yönä 617. laivue hyökkäsi patoja vastaan 19 tehtävään muunnetun Avro Lancaster -koneen voimalla. Koneissa ei ollut tavanomaista pommikuilua. Sen paikalla oli pommin ripustin ja pyöritysmekanismi. Pommin pyörittämiseen käytettiin moottoria, joka normaalisti liikutti kahden konekiväärin keskitornia, joka nyt oli poistettu.
Ilmatorjunnasta huolimatta Hollannin ylilento onnistui ja pian lentokoneet aloittivat hyökkäyksensä patojen tuhoamiseksi. Möhnen patoa vastaan pudotettu ensimmäinen pommi jäi lyhyeksi, eikä aiheuttanut räjähtäessään padolle vahinkoa. Useita pommeja pudotettiin ja vasta viides mursi padon betonimuurin.
Seuraavaksi hyökättiin Ederin patoa vastaan. Muutaman yrityksen jälkeen sekin murtui.
Sorpen patoa vastaan jäi vain pari pommia, joista yksi osui, mutta ei rikkonut patoa.
Virallisesti patojen tuhoaminen vaati 1 294 kuolonuhria, joista puoli tuhatta oli saksalaisia ja noin kuusisataa itäisestä Euroopasta kotoisin olevia työläisiä. 617. laivue menetti yhdeksän Lancasteria, joiden miehistöistä 53 menetti operaatiossa henkensä ja kolme vangittiin.
Pommitustehtävä onnistui, mutta saksalaiset korjasivat padot siten, että jo kesäkuun lopussa ne tuottivat taas sähköä. Siten varsinainen vaikutus jäi pieneksi. Epäsuorat vaikutukset sen sijaan olivat merkittävämpiä. Näitä olivat häiriöt ruoan tuotannossa viljelysmaan ja karjan tuhouduttua, moraalinen vaikutus molemmin puolin sekä Wallisin kasvanut arvostus, joka johti viiden (Tallboy) ja kymmenen (Grand Slam) tonnin pommien valmistukseen.
Populaarikulttuuri

Brittiläisen ITV-televisioyhtiön tuottamaan sarjan Foylen sota jaksossa ”Pikku pakolainen” esitetään rekonstruktiona miinan harjoituspudotuksia. Mukaan on liitetty myös alkuperäistä sodan aikaista arkistofilmiä.
Aiheesta muualla

Kuvia tai muita tiedostoja aiheesta Operaatio Chastise Wikimedia Commonsissa
Wallisin pommi. Imperial War Museum Duxford.
Pommin käyttötapa ja valojen toimintaperiaate.
Papoose

Papoose
Shamele Mackie (s. 31. joulukuuta 1978), taiteilijanimeltään Papoose, on yhdysvaltalainen rap-artisti. Hän on syntynyt Brooklynissä, New Yorkissa.
Diskografia

2004: Art & War
2004: Street Knowledge
2004: The Beast From The East
2004: Election Day
2005: A Moment Of Silence
2005: The Underground King
2005: Sharades
2005: Mixtape Murder
2005: A Bootlegger's Nightmare
2005: Bedstuy Do Or Die
2005: Unfinished Business: The Best Of Papoose
2006: Menace II Society Part II
2006: A Threat And A Promise
2006: The Boyz In The Hood
2006: The 1.5 Million Dollar Man
2006: Second Place is the First Loser
2006: The Fourth Quarter Assassin
2007: Internationally Known
2007: Already A Legend
2008: Build Or Destroy
2009: 21 Gun Salute
Patrick Melrose

| Patrick Melrose |
| --- | --- |

Pääosissa:  Benedict Cumberbatch
Alkuperämaa:   Yhdysvallat  Yhdistynyt kuningaskunta 
Alkuperäiskieli:  englanti
Tuotantokausia:  1
Jaksoja:  5
Tuotanto
Ohjaaja(t):  Edward Berger
Käsikirjoittaja(t):  David Nicholls
Säveltäjä(t):  Hauschka
Tuotantoyhtiö(t):   Showtime  Sky plc 
Aiheesta muualla
IMDb 
Patrick Melrose on brittiläis-yhdysvaltalainen television minisarja vuodelta 2018. Se perustuu Edward St Aubynin osittain omaelämäkerralliseen romaanisarjaan, joka on suomennettu nimellä Loistava menneisyys: Patrick Melrosen tarina I–III (Otava 2018). Brittiläiseen yläluokkaan kuuluvan julman isän seksuaalisesti hyväksikäyttämä mies yrittää selvittää välejään menneisyyteensä ja päästä eroon vakavasta päihderiippuvuudestaan. Sarjan nimiosaa näyttelevä Benedict Cumberbatch on saanut roolisuorituksestaan paljon kehuja, ja sarjaa pidetään yhtenä parhaista huumeiden käytön kuvauksista.
Draamaa ja mustaa komediaa yhdistävän sarjan on käsikirjoittanut David Nicholls ja ohjannut saksalainen Edward Berger. Suomessa sarja on katsottavissa suoratoistona HBO Nordic -palvelussa.
Rooleissa

| 0 | 1 | 2 |
| --- | --- | --- |
|  Benedict Cumberbatch  | … |  Patrick Melrose   |
|  Jennifer Jason Leigh  | … |  Eleanor Melrose   |
|  Hugo Weaving  | … |  David Melrose   |
|  Jessica Raine  | … |  Julia   |
|  Pip Torrens  | … |  Nicholas Pratt   |
|  Prasanna Puwanarajah  | … |  Johnny Hall   |
|  Holliday Grainger  | … |  Bridget Watson Scott   |
|  Indira Varma  | … |  Anne Moore   |
|  Anna Madeley  | … |  Mary Melrose   |
|  Blythe Danner  | … |  Nancy   |
|  Celia Imrie  | … |  Kettle   |
|  Harriet Walter  | … |  prinsessa Margaret   |
|  Allison Williams  | … |  Marianne   |
|  Morfydd Clark  | … |  Debbie Hickman   |